Maria Antiokiakoa

Maria Antiokikoa edo Maria Poitierskoa (moja izena: Xena; Antiokia e Orontes, Turkia, 1145 – Konstantinopla, Bizantziar Inperioa, 1182) enperatriz ezkontidea, erregeordea eta moja izan zen. 

 Bizitza 
Gurasoak Konstantza Antiokiakoa eta haren lehen senar Raimundo Poitierskoa izan ziren. Maria Emanuel I.a Komneno bizantziar enperadorearen bigarren emaztea izan zen.

1159. urtean, Irene enperatriza hil ostean (hasiera batean Berta Sulzbachekoa deitua), Emanuel I.a Komneno enperadoreak beste emazte bat bilatu zuen erresuma gurutzatuetan. Emanuelek María aukeratu zuen, eta ezkontza 1161. urtean ospatu zen. Hurrengo urteetan gortean bizi izan zen eta bertan Agnes Antiokiako (edo Ines Châtillongoa ere deitua) ahizpa erdia hartu zuen, aita Renaud Châtillongoa musulmanek harrapatu ostean. Bizantziar gortean, Ines (Agnes) erritu ortodoxoaren arabera bataiatu zuten eta Ana izena hartu zuen eta María Antiokiakoaren hurbileko figura bilakatu zen. Geroago, 1168. urtean, Ines Châtillongoa, Bela printze hungariar gazteak emaztetzat hartu zuen, Emanuel I.a Komnenoren gortean bizi zena (gero, 1172. urtean, printzea  Bela III.a Hungariako errege koroatu zuten, eta Ines (Agnes) erregina ezkontidea bihurtu zen).

1169. urtean María Antiokiakoak seme bat erditu zuen, gero Alexio II.a Komneno enperadore izan zena. 1180. urtean Emanuel hil ostean, komentu batean sartu zen "Xena" izenarekin, baina bere semearen erregeorde izaten jarraitu zuen. Badirudi beste Alexio baten maitalea izan zela, protosebasto eta protobestiarioak, Emanuelen iloba eta Jerusalemgo erregina zen Maria Komnenaren osaba, eta gainera, mendebaldar bezala, italiar merkatarien alde egin zuen. Horregatik guztiagatik, greziarren gorrotoa jaso zuen, eta Maria Porfirogeneta (Emanuelen lehen ezkontzako alaba) izan zen horren aurkari, Konstantinoplako patriarkaren laguntzarekin.

Maria Porfirogenetak Emanuelen lehengusu bati, Androniko I.a Komneno, Emanuelek erbesteratuari, deitu zion bere alde egiteko eta 1182. urtean hiriburuan sartu zen, latindarren artean sarraskia eraginez. Andronikok Maria Porfirogeneta kanporatu eta Maria enperatriz alarguna espetxeratu zuen. Honek beste laguntzaile  batzuk bilatu zituen exekutatu zuten arte. Andronikok bere burua Alexio II.aren kide koroatu zuen, baina hauxe ere laster izan zen kanporatua.

 Genealogia 

 Erreferentziak 

 Kanpo estekak 

Aurretik:
Berta SulzbachekoaBizantziar enperatriza ezkontidea
(1161-1180)Ondorengoa: 
Inés Frantziakoa
Kategoria:Bizantziarrak
Kategoria:Enperatrizak
Kategoria:Erregeordeak
Kategoria:Mojak